KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. november 16-i ülésére)

TÁRGY:  LIGET  U.  5.  FSZT.  1.  SZ.  ALATTI  ÖNKORMÁNYZATI  LAKÁS   ÉRTÉKESÍTÉSE

Megüresedett a Liget u. 5. fszt. 1. sz. alatti 55 m2 nagyságú, 2 szoba összkomfortos, jó állagú lakás, amely egy 13 lakásos társasházban található. A társasházban az Önkormányzatnak két lakása van. A másik lakást az Önkormányzat a város szakember-ellátása biztosítása érdekében bérbe adta. 

Az épület több mint 40 éves, várható annak felújítása. Erre figyelemmel, továbbá annak érdekében, hogy minél kevesebb vegyes tulajdonú társasházban rendelkezzen az Önkormányzat lakással, javasolom a Liget u. 5. sz. fszt. 1. ajtószám alatti lakást árverés útján, a szakértő által megállapított becsült forgalmi értékkel megegyező induló kikiáltási áron értékesítésre kijelölni.

Kiskőrös, 2011. november 2.


Domonyi László sk.


polgármester

HATÁROZAT-TERVEZET

1. A Képviselő-testület árverés útján történő értékesítésre jelöli ki, az önkormányzati tulajdonú, kiskőrösi 2522/A/1 hrsz-ú, a természetben Liget u. 5. sz. fszt. 1. ajtószám alatti 55 m2 alapterületű, 2 szoba összkomfortos lakást, az induló kikiáltási árat 6.100.000,- Ft-ban állapítja meg.

2. A Képviselő-testület felhatalmazza a polgármestert az adásvételi szerződés megkötésére.

Felelős:
polgármester

Határidő:
2011. december 31. 

